עינת גולן, שסיימה לאחרונה את תפקידה כמנהלת השיווק באסם נסטלה פרופשיונל, החלה בחודש האחרון את עבודתה כמנהלת השיווק והמכירות של Regus ישראל (רגוס מרכזי עסקים), העוסקת במתן פתרונות משרדיים לעסקים. עינת ניהלה את התחום הקולינרי בחטיבה המקצועית של קבוצת אסם, הובילה מהלכים שיווקיים, פיתחה מוצרים יחודיים והביאה להשגים משמעותיים בהגדלת הריווחיות של החטיבה. לעינת תואר ראשון במנהל חינוך ואנטרופולוגיה ותואר שני במנהל עסקים.
גולן הספיקה לחזור בסוף השבוע האחרון מביקור במטה Regus בפריז, שם נפגשה עם אנשי השיווק של החברה, בביקורה נחשפה לשיתופי הפעולה של החברה בעולם ולתהליכי השיווק הנוגעים לגמישות ולפתרונות לעולם העסקים הדינאמי.
לאחרונה החליטו בכירי Regus, בינהם מארק דיקסון, מייסד ומנכ"ל החברה, על אסטרטגיית התרחבות בכל העולם. החברה מתרחבת בקצב מסחרר מידי חודש וחולשת כיום על 2000 מרכזי עסקים ביותר מ- 100 מדינות בעולם. נורית פרנקו, מנהלת ריג'ס ישראל, מנהלת בימים אלו מו"מ להתרחבות ופתיחת מרכזים נוספים בישראל כחלק מאסטרטגיית ההתרחבות של החברה בישראל. ריג'ס ישראל צפויה להכפיל את מספר המרכזים בארץ בשנים הקרובות.
יח"צ אודות: חברת Regus מספקת שטחי עבודה גמישים למשרדים ומגוון שירותים משרדיים לפרקי זמן שונים, משעות, ימים ואף שנים. משירותי החברה נהנים כיום יותר מ-1.5 מיליון לקוחות ברחבי העולם אשר באמצעות כרטיס ה- Business World card שניתן להם בחינם כלקוחות החברה, הם יכולים לעבוד בכל אחד מ 2000 מרכזי העסקים שמפעילה החברה, בלמעלה מ-100 מדינות בעולם. ריג'ס ישראל המנוהלת ע"י נורית פרנקו, מציעה משרדים ושירותי משרד במגדלי המשרדים הנחשבים בישראל, בתל אביב, רמת גן, הרצליה וחיפה. כ-5,000 ישראלים, ובהם אנשי עסקים, עורכי דין, ח"כים, יזמי היי-טק, מרצי אקדמיה ואחרים נהנים כיום משירותי המשרד של Regus בישראל ובעולם. בין לקוחות Regus בישראל: גוגל ישראל, גט-טקסי, בנק לאומי ניו יורק, ויזה אירופה ועוד.